CELEX: 62015FN0099
Language: da
Date: 2015-07-06 00:00:00
Title: Sag F-99/15: Sag anlagt den 6. juli 2015 — ZZ m.fl. mod EIB

14.12.2015   
            
            
               DA
            
            
               Den Europæiske Unions Tidende
            
            
               C 414/40
            
         Sag anlagt den 6. juli 2015 — ZZ m.fl. mod EIB
   (Sag F-99/15)
   (2015/C 414/50)
   Processprog: fransk
   
      Parter
   
   
      Sagsøgere: ZZ m.fl. (ved advokat L. Levi)
   
      Sagsøgt: Den Europæiske Investeringsbank (EIB)
   
      Søgsmålets genstand og beskrivelse af tvisten
   
   Påstand om annullation af lønsedlerne for april 2015 og af lønsedlerne med tillæg for april 2015, som ifølge sagsøgerne gennemfører afgørelser, som ikke overholder deres rettigheder for så vidt angår en lønstigning, og påstand om erstatning for det angiveligt lidte økonomiske og ikke-økonomiske tab.
   
      Sagsøgernes påstande
   
   
               —
            
            
               Annullation af afgørelserne om på sagsøgerne at anvende EIB’s bestyrelses afgørelse af 16. december 2014 om fastsættelse af en lønstigning begrænset til 2,7 % og af EIB’s direktions afgørelse af 4. februar 2015, som indebærer et løntab, idet disse afgørelser er indeholdt i lønsedlerne for april 2015, og annullation, i samme omfang, af alle de afgørelser, som er indeholdt i de efterfølgende lønsedler.
            
         
               —
            
            
               Annullation af lønsedlerne vedrørende belønning for præstationer i 2015.
            
         
               —
            
            
               Sagsøgte tilpligtes følgelig
               
                           —
                        
                        
                           at betale den lønforskel, der følger af de førnævnte afgørelser fra EIB’s bestyrelse af 16. december 2014 og fra EIB’s direktion af 4. februar 2015 i forhold til anvendelsen af den minimale meritskala. Denne lønforskel skal tillægges morarenter at regne fra den 12. april 2015 og derefter den 12. i hver måned, indtil fuld betaling har fundet sted, idet disse renter fastsættes til ECB’s rentesats forhøjet med 3 procentpoint.
                        
                     
                           —
                        
                        
                           at betale den lønforskel, der følger af anvendelsen af satsen på 16,3 % på et lønbudget, der er fastsat i overensstemmelse med sagsøgtes forpligtelser.
                        
                     
                           —
                        
                        
                           at betale erstatning for det tab, der er lidt som følge af tabt købekraft, idet dette tab efter ret og billighed og foreløbigt er opgjort til 1,5 % af månedslønnen.
                        
                     
                           —
                        
                        
                           at betale 1  000 EUR til hver af sagsøgerne i form af erstatning af det ikke-økonomiske tab.
                        
                     
         
               —
            
            
               Sagsøgte tilpligtes at betale sagens omkostninger.